gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9268, del 01-02-2022 (2022/112)

Bases i convocatòria del procés selectiu per a la provisió en propietat de dues places de tècnic o tècnica d'Educació Infantil.
-------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/112


Data del document
:   04-01-2022

Organisme emissor
:   Ajuntament de l'Olleria

Tipus de document
:   Anunci

Descriptors 

:   * Olleria, l'
    * concurs administratiu

Bases i convocatòria del procés selectiu per a la provisió en propietat de dues places de tècnic o tècnica d'Educació Infantil. [2022/112]  
En el Butlletí Oficial de la Província de València número 252, de 31.12.2021, s'han publicat íntegrament les bases i convocatòria del procés selectiu per a la provisió en propietat de dues places de tècnic/a d'Educació Infantil, vacants en la plantilla d'aquest ajuntament i que figura inclosa en l'oferta d'ocupació pública addicional per a l'estabilització de l'ocupació temporal de l'any 2018, pertanyent al subgrup C1 de l'escala d'administració especial, subescala tècnica, classe de tècnics auxiliars, amb la finalitat de reduir l'ocupació temporal en l'Ajuntament de l'Olleria i a la vista de l'oferta d'ocupació pública addicional aprovada per Resolució d'alcaldia número 2018/1815, de data 21.12.2018, i publicada en el Butlletí Oficial de la Província núm. 249, de data 28 de desembre de 2018.  
Aquestes bases han sigut aprovades per la Resolució d'alcaldia número 2021/1750 en data 20 de desembre de 2021.  
El termini de presentació de sol·licituds serà de 20 dies hàbils a comptar des de l'endemà de la publicació d'aquest anunci en el Boletín Oficial del Estado.  
Els successius anuncis referents a aquesta convocatòria, sempre que s'ajusten a les bases, es faran públics en el Butlletí Oficial de la Província de València i/o en el tauler d'anuncis de la seu electrònica de l'Ajuntament, i en la forma prevista en les bases.  
  
  
L'Olleria, 4 de gener de 2022.- L'alcalde: Ramón Vidal Soler.
Diari Oficial de la Generalitat Valenciana


Sumari del DOGV 9352, del 01-06-2022 (2022/4226)

Informació pública de l'autorització d'un sondeig de reaprofundiment d'una obra subterrània en el terme municipal de Castelló de la Plana. Expedient ASOSUB/2020/60.
--------------------------------------------------------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4226


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'autorització d'un sondeig de reaprofundiment d'una obra subterrània en el terme municipal de Castelló de la Plana. Expedient ASOSUB/2020/60. [2022/4226]  
De conformitat amb el que es preveu en l'article 48 de la Llei 21/2013, de 9 de desembre, d'avaluació ambiental, aquest Servei Territorial d'Indústria, Energia i Mines de Castelló acorda la publicació de la decisió d'autoritzar el projecte de sondeig de captació d'aigües subterrànies sol·licitat per en el terme municipal de Castelló de la Plana, que compta amb l'informe d'impacte ambiental favorable de data 22.04.2022 (expedient 106/3791-BWM), segons el qual l'actuació proposada «no tindrà efectes significatius sobre el medi ambient i no requereix una avaluació d'impacte ambiental ordinària».  
  
Aquest Servei Territorial, en l'àmbit de les competències que té atribuïdes en matèria minera, autoritza l'obra subterrània que s'indica:  
- Peticionari: Intercity Developmment, SL.  
- Emplaçament: Polígon 101, parcel·la 158, partida Benadressa. Terme municipal de Castelló de la Plana.  
- Característiques del sondeig:  
· Diàmetre exterior = 314 mm  
· Diàmetre interior = 250 mm  
· Profunditat = 250 metres  
· Situació en coordenades UTM (ETRS 89):  
X = 743.344  
Y = 4.433.806  
Z = 205 m.s.n.m.  
Fus = 30  
  
Podrà consultar-se aquesta autorització en la seu electrònica:  
http://cindi.gva.es/es/web/energia/minas-castello  
  
Castelló de la Plana, 3 de maig de 2022.- El cap del Servei Territorial d'Indústria, Energia i Mines: Gerardo Nebot García.
Diari Oficial de la Generalitat Valenciana


Sumari del DOGV 9299, del 16-03-2022 (2022/2144)

Informació pública de l'actualització de tarifes de subministrament d'aigua potable i conservació de comptadors de Benimuslem per a l'any 2022.
-----------------------------------------------------------------------------------------------------------------------------------------------

### Dades del document

Número de DOGV
:   9299

Data del DOGV
:   16-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2144


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable i conservació de comptadors de Benimuslem per a l'any 2022. [2022/2144]  
S'informa per a general coneixement, que amb data 26 de gener de 2022 es va presentar a tràmit, davant de la Comissió de Preus de la Generalitat Valenciana, la sol·licitud de modificació de tarifes de subministrament domiciliari en Benimuslem, i una vegada transcorreguts els terminis preceptius sense haver rebut al·legacions a aquesta, i atenent al que estableix l'article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d'aplicar-se a partir de la present publicació serà:  
  
Tarifa que s'aprova:  
  
AIGUA POTABLE   
 Quota de servei Domèstics  
 Euros/mes  
 Calibre (fins a)  
 13 mm 4,903  
 15 mm 7,353  
 20 mm 12,255  
 25 mm 17,156  
 30 mm 24,509  
 40 mm 49,018  
 50 mm 73,527  
 65 mm 98,035  
 80 mm 122,544  
 100 mm 171,563  
 125 mm 269,598  
 Boca d'incendi 6,494  
   
Domèstics  
 Quota consum Euros/m³  
 Límits mensuals  
 Bloc I Fins a 7 0,355  
 Bloc II entre 7 i 15 0,586  
 Bloc III més 15 1,043  
 Municipal 0,586  
   
Domèstics  
 Conservació comptador Euros/mes  
 Calibre (fins)  
 13 mm 0,945  
 15 mm 1,292  
 20 mm 2,153  
 25 mm 3,014  
 30 mm 4,304  
 40 mm 8,608  
 50 mm 12,912  
 65 mm 17,218  
 80 mm 21,521  
 100 mm 30,130  
 125 mm 47,347  
  
  
Sobre les presents tarifes s'aplicarà l'IVA d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 10 de març de 2022.- L'apoderada: Gloria Fayos Miñana.
Diari Oficial de la Generalitat Valenciana


Sumari del DOGV 9295, del 10-03-2022 (2022/1980)

Informació pública de l'expedient de modificació no substancial de l'autorització ambiental integrada d'una indústria de fabricació de frites, esmalts i colors ceràmics, situada a la carretera CV-190, quilòmetre 7, de l'Alcora.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/1980


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de modificació no substancial de l'autorització ambiental integrada d'una indústria de fabricació de frites, esmalts i colors ceràmics, situada a la carretera CV-190, quilòmetre 7, de l'Alcora. [2022/1980]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 161/21 IPPC, relatiu a Coloresmalt, SA, amb CIF A12.054.268, i domicili a l'efecte de notificacions al passeig de la Independència, 21, 3r, de Saragossa (50811), que té com a objecte la modificació de l'autorització ambiental integrada de les instal·lacions d'una indústria de fabricació de frites, esmalts i colors ceràmics.  
  
Peticionari: Coloresmalt, SA.  
Emplaçament: carretera CV-190, km 7, de l'Alcora (Castelló).  
Projecte: modificació no substancial de l'autorització ambiental integrada d'una indústria de fabricació de frites, esmalts i colors ceràmics promoguda per Coloresmalt, SA.  
  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que consideren convenients.  
Durant aquest termini, les persones interessades podran examinar la documentació relativa a aquest expedient en el portal web «Expedients en tràmit d'informació pública» (article 30 de la Llei 6/2014), situat dins de l'apartat de Control integrat de la contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
  
http://www.agroambient.gva.es/va/web/calidad-ambiental/expedients-en-tramit-d-informacio-publica-artic.30-de-la-llei-6/2014  
Una vegada finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 2 de març de 2022.- El director general de Qualitat i Educació Ambiental: Joan Piquer Huerga.
Diari Oficial de la Generalitat Valenciana


Sumari del DOGV 9386, del 19-07-2022 (2022/6743)

ACORD de 8 de juliol de 2022, del Consell, pel qual s'autoritza l'aprovació de l'expedient administratiu de rescabalament Eresar/2022/06R03/1, per enriquiment injust de l'Administració, a favor Carpas Terra, SL.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9386

Data del DOGV
:   19-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6743


Data del document
:   08-07-2022

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 8 de juliol de 2022, del Consell, pel qual s'autoritza l'aprovació de l'expedient administratiu de rescabalament Eresar/2022/06R03/1, per enriquiment injust de l'Administració, a favor Carpas Terra, SL. [2022/6743]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i a proposta de la consellera d'Educació, Cultura i Esport, el Consell  
  
  
ACORDA  
  
Primer  
Autoritzar l'aprovació per la consellera d'Educació, Cultura i Esport de l'expedient de rescabalament per enriquiment injust de l'administració, a favor de Carpas Terra, SL, amb NIF N93914563, per import de dotze mil tres-cents setanta-tres euros amb setanta-set cèntims d'euro (12.373,77 ?) IVA inclòs, en concepte de la despesa ocasionada pel lloguer, muntatge i desmuntatge d'una carpa per al Saló del Còmic SPLASH de la Comunitat Valenciana a Sagunt 2021, en el període comprés en novembre de 2021.  
  
Segon  
Autoritzar la imputació al pressupost corrent del 2022, de les obligacions econòmiques contretes en 2021 per un import de dotze mil tres-cents setanta-tres euros amb setanta-set cèntims d'euro (12.373,77 ?) IVA inclòs.  
  
València, 8 de juliol de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9487, del 12-12-2022 (2022/11745)

Extracte de les bases de la convocatòria per a cobrir en propietat una plaça de tècnic o tècnica mitjans en turisme, inclosa en l'oferta d'ocupació pública 2022, en execució del procés d'estabilització d'ocupació temporal.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/11900


Data del document
:   25-11-2022

Organisme emissor
:   Ajuntament de Sagunt

Tipus de document
:   Extracte

Descriptors 

:   * Sagunt
    * concurs administratiu

Extracte de les bases de la convocatòria per a cobrir en propietat una plaça de tècnic o tècnica mitjans en turisme, inclosa en l'oferta d'ocupació pública 2022, en execució del procés d'estabilització d'ocupació temporal. [2022/11421]  
Publicades en el Butlletí Oficial de la Província de València número 227, de 25 de novembre de 2022, les bases per a cobrir en propietat 1 plaça de tècnic/a mitjà en turisme d'administració especial, mitjançant el sistema de concurs oposició, inclosa en l'FZJ 0669, en execució del procés d'estabilització d'ocupació temporal, previst en l'article 2 de la Llei 20/2021, de 28 de desembre, aprovades per la Junta de Govern Local de 7 d'octubre de 2022 i que estan a la disposició dels interessats, a través de la web de l'Ajuntament de Sagunt: www.aytosagunto.es.  
  
La presentació de sol·licituds per a participar en les proves d'accés es farà en el Registre General de l'Ajuntament o en la forma que determina la legislació sobre procediment administratiu comú vigent, en el terme de 20 dies hàbils comptats a partir de l'endemà de la publicació de la convocatòria en el Boletín Oficial del Estado.  
  
Els següents anuncis de les convocatòries a les corresponents proves selectives es publicaran en el Butlletí Oficial de la Província de València i en la pàgina web de l'Ajuntament de Sagunt.  
Cosa que es fa pública per a coneixement general.  
  
Sagunt, 25 de novembre de 2022.- El secretari general: Emilio Olmos Gimeno.
Diari Oficial de la Generalitat Valenciana


Sumari del DOGV 9286, del 25-02-2022 (2022/1283)

RESOLUCIÓ 16 de febrer de 2022, de la Universitat d'Alacant, per la qual es nomena catedràtic d'universitat en l'àrea de coneixement de Química Inorgànica.
-----------------------------------------------------------------------------------------------------------------------------------------------------------

### Dades del document

Número de DOGV
:   9286

Data del DOGV
:   25-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1283


Data del document
:   16-02-2022

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ 16 de febrer de 2022, de la Universitat d'Alacant, per la qual es nomena catedràtic d'universitat en l'àrea de coneixement de Química Inorgànica. [2022/1283]  
D'acord amb la proposta elevada per la comissió nomenada per a jutjar la plaça de catedràtic o catedràtica d'universitat número DF02988, convocada per la Resolució de 4 de novembre de 2021 (BOE 16.11.2021), de l'àrea de coneixement de Química Inorgànica, Departament de Química Inorgànica, i una vegada presentada per la persona interessada la documentació a què fa referència la base novena de la convocatòria, aquest rectorat resol:  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar Ángel Berenguer Murcia catedràtic d'universitat de l'àrea de coneixement de Química Inorgànica, adscrita al Departament de Química Inorgànica.  
  
Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 16 de febrer de 2022.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9382, del 13-07-2022 (2022/6434)

CORRECCIÓ d'errades de la Resolució de 30 de juny de 2022, de la Universitat Miguel Hernández d'Elx, per la qual s'aprova la modificació de l'oferta d'ocupació pública per a l'any 2019 de places de personal funcionari d'administració i serveis.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9382

Data del DOGV
:   13-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6434


Data del document
:   13-07-2022

Organisme emissor
:   Universitat Miguel Hernández d'Elx

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 30 de juny de 2022, de la Universitat Miguel Hernández d'Elx, per la qual s'aprova la modificació de l'oferta d'ocupació pública per a l'any 2019 de places de personal funcionari d'administració i serveis. [2022/6434]  
Advertit un error en la publicació, el 6 de juliol de 2022 (DOGV 9376), de la Resolució de 30 de juny de 2022, de la Universitat Miguel Hernández d'Elx, per la qual s'aprova la modificació de l'oferta d'ocupació pública per a l'any 2019 de places de personal funcionari d'administració i serveis, que consisteix en la taula de l'annex, s'esmena mitjançant la publicació correcta de la taula esmentada.  
  
  
ANNEX  
Oferta d'ocupació pública 2019  
  
Escala Subgrup Taxa de reposició 2019  
Auxiliar administrativa C2 2  
Auxiliar tècnica i de laboratoris C2 4  
Tècnica bàsica de laboratoris C1 1  
Tècnica bàsica de comunicació C1 5  
Tècnica bàsica d'informàtica C1 10  
Bàsica esportiva C1 1  
Tècnica mitjana de gestió esportiva A2 1  
Tècnica superior jurídica A1 2  
Total general 26
Diari Oficial de la Generalitat Valenciana


Sumari del DOGV 9468, del 11-11-2022 (2022/9910)

Informació pública de reactivació d'Asesoría Fenoll. Coop. V.
-------------------------------------------------------------

### Dades del document

Número de DOGV
:   9468

Data del DOGV
:   11-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9910


Organisme emissor
:   Asesoria Fenoll Cooperativa Valenciana

Tipus de document
:   Anunci

Informació pública de reactivació d'Asesoría Fenoll. Coop. V. [2022/9910]  
Assessoria Fenoll, Coop. V. fa públic que, conforme amb el que es disposa pels articles 82.2 i 75.2 del Decret legislatiu 2/2015, de 15 de maig, del Consell, mitjançant assemblea general extraordinària celebrada el dia 01.10.2022, va aprovar per unanimitat dels assistents, que al seu torn representaven el 100 % de cooperativistes i del capital social de l'entitat, la seua reactivació, i va aprovar el balanç de situació en la data de l'acord de reactivació i els nous estatuts socials adaptats a la legislació vigent.  
  
Elx, 19 d'octubre de 2022.- El president del Consell Rector: Luis Fenoll Asencio.
Diari Oficial de la Generalitat Valenciana


Sumari del DOGV 9355, del 06-06-2022 (2022/4028)

Informació pública del projecte d'execució de la xarxa de sanejament d'Urbanització els Trencalls i del carrer del Canonge Manuel Pérez.
----------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4028


Data del document
:   09-05-2022

Organisme emissor
:   Ajuntament de Nàquera

Tipus de document
:   Anunci

Descriptors 

:   * Nàquera
    * pla d'urbanisme
    * administració local

Informació pública del projecte d'execució de la xarxa de sanejament d'Urbanització els Trencalls i del carrer del Canonge Manuel Pérez. [2022/4028]  
Mitjançant la Resolució d'alcaldia número 2022-0678, de data 29 d'abril de 2022, s'ha acordat sotmetre a informació pública, per un termini de vint dies, el projecte d'obra de xarxa de sanejament Urbanització els Trencalls i del carrer del Canonge Manuel Pérez, i consultar les entitats subministradores dels serveis públics urbans que puguen ser-ne afectats (aigua, energia elèctrica, telefonia i telecomunicacions.  
El projecte d'obra de xarxa de sanejament Urbanització els Trencalls i carrer del Canonge Manuel Pérez es podrà consultar durant l'indicat termini, en el web municipal www.naquera.es.  
  
Nàquera, 9 de maig de 2022.- L'alcalde: Damián Ibáñez Navarro.